Priekšlikums padomes Lemumam ar ko groza Padomē sanākušo dalībvalstu valdību pārstāvju 2006. gada 17. jūlija Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi pārskatītajam ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa /* COM/2007/0198 galīgā redakcija */





[pic] | EIROPAS KOPIENU KOMISIJA | Briselē, 20.4.2007 COM(2007) 198 galīgā redakcija Priekšlikums PADOMES LĒMUMAM ar ko groza Padomē sanākušo dalībvalstu valdību pārstāvju 2006. gada 17. jūlija Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi pārskatītajam ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa (iesniegusi Komisija) PASKAIDROJUMA RAKSTS Padomē sanākušo dalībvalstu valdību pārstāvju Iekšējais nolīgums par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi pārskatītajam ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa (še turpmāk „Iekšējais nolīgums”), tika parakstīts 2006. gada 17. jūlijā. Bulgārijas Republika un Rumānija 2007. gada 1. janvārī pievienojās Eiropas Savienībai[1]. Saskaņā ar 6. panta 11. punktu Aktā par Bulgārijas Republikas un Rumānijas pievienošanās nosacījumiem un pielāgojumiem Līgumos, kas ir Eiropas Savienības pamatā[2], Bulgārijas Republika un Rumānija automātiski no pievienošanās dienas pievienojās Iekšējam nolīgumam. Attiecībā uz dalībvalstu iemaksām desmitajā Eiropas Attīstības fondā (še turpmāk „EAF”) Iekšējā nolīguma 1. panta 2. punkta a) apakšpunktā ir tikai sniegtas Bulgārijas un Rumānijas iemaksu un iemaksu atslēgu aplēses. Iekšējā nolīguma 1. panta 7. punktā ir noteikts, ka, ja ES pievienojas kāda jauna valsts, iemaksu sadalījumu groza ar Padomes vienprātīgu lēmumu. Attiecībā uz dalībvalstu balsu svērumu EAF komitejā Iekšējā nolīguma 8. panta 2. punktā ir tikai sniegtas Bulgārijai un Rumānijai piešķirto balsu aplēses. Iekšējā nolīguma 8. panta 4. punktā ir noteikts, ka, ja ES pievienojas kāda jauna valsts, balsu svērumu groza ar Padomes vienprātīgu lēmumu. Ņemot vērā iepriekš minēto, Bulgārijas un Rumānijas iemaksu un balsu aplēses apstiprina ar pievienoto Padomes lēmuma projektu. Tādēļ Komisija ierosina Padomei pieņemt pievienoto lēmumu. Priekšlikums PADOMES LĒMUMAM ar ko groza Padomē sanākušo dalībvalstu valdību pārstāvju 2006. gada 17. jūlija Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi pārskatītajam ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kurš parakstīts Kotonū 2000. gada 23. jūnijā[3] un pārskatīts un parakstīts Luksemburgā 2005. gada 25. jūnijā[4] (še turpmāk "pārskatītais ĀKK–EK Partnerattiecību nolīgums"), ņemot vērā Padomē sanākušo dalībvalsts valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi pārskatītajam ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa (še turpmāk „Iekšējais nolīgums”)[5], un jo īpaši tā 1. panta 7. punktu un 8. panta 4. punktu, ņemot vērā 6. panta 11. punktu Aktā par Bulgārijas Republikas un Rumānijas pievienošanās nosacījumiem un pielāgojumiem Līgumos, kas ir Eiropas Savienības pamatā [6] , saskaņā ar kuru Bulgārijas Republika un Rumānija automātiski no pievienošanās dienas pievienojās Iekšējam nolīgumam. ņemot vērā Bulgārijas Republikas un Rumānijas pievienošanos Eiropas Savienībai 2007. gada 1. janvārī[7], ņemot vērā Komisijas priekšlikumu, tā kā: (1) Saskaņā ar Iekšējā nolīguma 1. panta 7. punktu, ja ES pievienojas kāda jauna valsts, tā 2 punkta a) apakšpunktā minēto iemaksu sadalījumu, kas šobrīd attiecībā uz Bulgāriju un Rumāniju ir tikai aplēšu veidā, groza ar Komisijas vienprātīgu lēmumu. (2) Saskaņā ar Iekšējā nolīguma 8. panta 4. punktu, ja ES pievienojas kāda jauna valsts, 2. punktā noteikto balsu svērumu, kas šobrīd attiecībā uz Bulgāriju un Rumāniju ir tikai aplēšu veidā, groza ar Komisijas vienprātīgu lēmumu, IR NOLEMUSI ŠADI. 1. pants Ar šo apstiprina Bulgārijas un Rumānijas iemaksu atslēgas un iemaksas desmitajā Eiropas Attīstības fondā, kas noteiktas Iekšējā nolīguma 1. panta 2. punkta a) apakšpunktā, kā arī to balsu svērumu Eiropas Attīstības fonda komitejā, kas noteikts Iekšējā nolīguma 8. panta 2. punktā. 2. pants Pamatojoties uz 1. pantu, ir nepieciešami šādi grozījumi: 1. Iekšējā nolīguma 1. panta 2. punkta a) apakšpunktā svītro „zvaigznīti” un piezīmi „(*) Summas aplēse”. 2. Iekšējā nolīguma 8. panta 2. punktā svītro šo: 3. „zvaigznīti”; 4. piezīmi „(*) Balsu aplēse”; 5. rindu „Kopā ES-25, „999”; 6. iekavas rindā „Kopā ES-27”. 7. Iekšējā nolīguma 8. panta 3. punktu groza šādi:. „EAF komiteja pieņem lēmumus ar kvalificētu balsu vairākumu, kas ir 724 balsis no 1004 balsīm, „par” balsojot vismaz 14 dalībvalstīm. Bloķējošais mazākums ir 281 balss.” 3. pants Šis lēmums stājas spēkā nākamajā dienā pēc tā pieņemšanas. Briselē, [...] Padomes vārdā — priekšsēdētājs [1] Skatīt Līgumu starp Eiropas Savienības dalībvalstīm un Bulgārijas Republiku un Rumāniju par Bulgārijas Republikas un Rumānijas pievienošanos Eiropas Savienībai, OV L 157, 21.6.2005., 11. lpp. [2] OV L 157, 21.6.2005., 203. lpp. [3] OV L 317, 15.12.2000., 3. lpp. [4] OV L 209, 11.8.2005., 26. lpp. [5] OV L 247, 9.9.2006., 32. lpp. [6] OV L 157, 21.6.2005., 203. lpp. [7] Skatīt Līgumu starp Eiropas Savienības dalībvalstīm un Bulgārijas Republiku un Rumāniju par Bulgārijas Republikas un Rumānijas pievienošanos Eiropas Savienībai, OV L 157, 21.6.2005., 11. lpp.